מאירי על הש"ס/שבת/פרק א
אמר מנחם בן שלמה לבית מאיר ז"ל זאת המסכת'
מסכת שבת אמנם היא מסדר מועד והורגלו בלמודה אחר 
מסכת פסחים לסבה אשר הוזכרנו בפתיחת החיבור והיא כוללת
עשרים וארבעה פרקים וסדרם לפי שטתנו א' יציאות שבת ב' במה 
מדליקין ג' כירה ד' במה טומנין ה' במה בהמה ו' במה אשה ז' כלל
גדול ח' המוציא ט' אמר ר' עקיבא י' המצניע י"א הזורק י"ב
הבונה י"ג האורג י"ד שמנה שרצים ט"ו אלו קשרים י"ו כל כתבי
י"ז כל הכלים י"ח מפנין י"ט ר' אליעזר דמילה כ' תולין כ"א נוטל
כ"ב חבית כ"ג שואל כ"ד מי שהחשיך וענין המסכתא כלו אמנם 
הוא סובב לבאר עניני הלכות שבת איזו מלאכה נאסרה בו מן
התורה הן אב תולדה עד שיתחייב בשגגתה חטאת ובזדונה
כרת בלא התראה ואיזו מלאכה נקראת אב להיות 
מינין שבה נקראים תולדה ואיזה הבדל יש בין אב לתולדה לענין
שבת ולבאר איזו מלאכה נאסרה בו מדברי סופרים ואיזה מן
הענינים הדומים למלאכה הותרו בו אף מדברי סופרים וכן לבאר
הדברים שאדם חייב לעשותו בשבת  חובה או מצוה ועל זה 
הצד יחלקו עניני המסכתא דרך כלל לארבע חלקים הראשון לבאר
המלאכות האסורות בו מן התורה ועל איזה צד הוא חייב בהן
ובאיזה שיעור והשני לבאר בו את שאסורות בן מדברי סופרים 
השלישי לבאר בו הדברים שאדם חייב לעשותם בשבת מדרך חובה
או מצוה והרביעי לבאר בו את שאדם מותר לעשות במינים הדומים
למלאכות או במלאכות גמורות אם מפני כבוד שבת או צורך רפואת 
חולי אם מצד מצווה אם מצד הרשות.